31999D0716
L 289/1
JURNALUL OFÍCIAL AL UNIUNII EUROPENE
DECIZIA COMISIEI
din 19 octombrie 1999
de modificare a Deciziei 92/486/CEE privind modalitatea de cooperare între centrul comun de gestionare a datelor Animo și statele membre
[notificată cu nr. C(1999) 3358]
(Text cu relevanță pentru SEE)
(1999/716/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
(1)
întrucât diversele lucrări efectuate la nivel comunitar în timpul studiilor și seminarelor comportă în mod deosebit revizuirea arhitecturii sistemelor rețelei Animo, astfel încât să poată fi introdus un sistem veterinar care să integreze diversele aplicații informatice;
(2)
întrucât Decizia 92/486/CEE din 25 septembrie 1992 de stabilire a modalităților de cooperare între centrul comun de gestionare a datelor Animo și statele membre (3), astfel cum a fost modificată ultima dată prin Decizia 98/222/CE (4), ar trebui modificată pentru a asigura continuitatea rețelei Animo;
(3)
întrucât măsurile prevăzute în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 92/486/CEE se modifică după cum urmează:
La articolul 2a se adaugă următorul alineat (4):
„(4) Pentru perioada cuprinsă între 1 aprilie 1999 și 31 martie 2000, autoritățile de coordonare prevăzute la articolul 1 se asigură că contractele menționate la articolul respectiv se extind pe o perioadă de un an.
În legătură cu acest alineat, se aplică următoarea taxă:
386 EUR per unitate (unitate centrală, unitate locală, punct de control la frontieră) pentru toate unitățile Animo prevăzute în Decizia 96/295/CE, astfel cum a fost modificată ultima dată prin Decizia 98/167/CE (5).
Articolul 2
Prezenta decizie intră în vigoare la data de 1 aprilie 1999.
Articolul 3
Prezenta decizie se adresează statelor membre.
Adoptată la Bruxelles, 19 octombrie 1999.